Λίγες ταινίες είναι αρκετά θαρραλέες ώστε να παρουσιάσουν ένα παιδί που δεν μεγαλώνει σε εχθρικό περιβάλλον αλλά έχει σαδιστική προδιάθεση. Η μητέρα του τον αγαπάει ενώ αυτός έχει μόνο στόχο του να της καταστρέψει τη ζωή. Θα μπορούσε να είναι ταινία τρόμου («The Omen»), η σκηνοθέτις όμως επιλέγει να διηγηθεί την ιστορία μέσα από τα μάτια της μητέρας, έτσι χτίζει ένα βαθύ δράμα βασισμένο στη σχέση μάνας – γιού αποφεύγοντας τις εύκολες απαντήσεις. Η Τίλντα Σουίντον είναι για μια ακόμη φορά εξαιρετική στην ερμηνεία της αν και ο μπόμπιρας είναι αυτός που τελικά κλέβει την παράσταση.